  Анжелика Тихонова корреспондент Удмуртиын сюресъёсты эскерыны кутскизы. Нимысьтыз саклык Россилэн азьмуртэныз Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектос улсын берло куинь ар ӵоже тупатъям но гарантийной сюресъёслы висъялозы.   Со сярысь элькунысь тӧролэн но кивалтэтлэн пресс-службазы ивортэ. Сюресъёсты нимысьтыз ӧриос эскерозы, отчы кар но ёрос администрациослэн ыстэм муртъёссы, сюресчиос, экспертъёс но мер огазеяськонъёслэн ёзчиоссы. Али сюресъёсты эскеронъя радлык кылдыто.  Котькуд объектэз кык арнялы одӥг пол эскерозы. Вань изъянъёсты нимысьтыз актэ пыртозы но соосты палэнтон дырез пусъёзы.  Эскеронъёс оштолэзе кутскозы но куартолэзе шутэтскон нуналъёс дорозь кыстӥськозы Но Камбаркаын, кылсярысь, гарантийной сюресъёсты 27-тӥ южтолэзе чакланы кутскизы ини. Ӧри карысь укмыс сюрес люкетъёсты эскериз. Шекъёс шараямын ӧй вал. Но Азин нимо урамын гумыосты тупатъянэн сэрен асфальтэз сӧроно луизы. Со гарантия улэ уг шедьы, сюресэз коммунальной возёсын ужасьёс ас коньдонэнызы тупатоно луозы.  Тегъёс: Авто Ижкар Камбарка Удмуртия сюресъёс  